# ANNEX ASSEGURANÇA

**CONTRACTE D’ASSEGURANÇA: REQUISITS FONAMENTALS**

L’adjudicatari contractarà i mantindrà a càrrec seu les pòlisses d'assegurança de béns i de responsabilitat civil que acompleixin satisfactòriament els requisits que es determinen a continuació. Qualsevol excepció requerirà la prèvia acceptació expressa per part del CatSalut.

1. REQUISITS GENERALS:

1.- A les pòlisses d’assegurances figurarà com a prenedor de l’assegurança el Contractista adjudicatari d’aquesta licitació.

2.- Figurarà com a assegurat addicional de les pòlisses el CatSalut

3.- A més del Contractista hauran d’estar emparats sota les garanties de les pòlisses els subcontractistes que poguessin actuar a l’obra.

4.- Les pòlisses hauran d’ésser contractades amb companyies d’assegurances amb seu dins l’Estat Espanyol, de reconeguda capacitat i solvència acreditada.

5.- S’admetran les exclusions de riscos i franquícies normalment acceptades pels usos mercantils en aquest tipus d’assegurances. No obstant això, l’import de les franquícies que es puguin donar, en cas de sinistre, seran a càrrec del Contractista adjudicatari d’aquesta licitació.

1. REQUISITS ASSEGURANÇA DE BÉNS:

1.- L’assegurança haurà d’ésser del tipus "Tot risc construcció" i contractada especialment pel cobriment dels riscos de l’obra adjudicada.

2.- Figurarà com a beneficiari el CatSalut

3.- La durada de la pòlissa serà fins l’acabament i recepció de l’obra adjudicada.

4.- Els capitals assegurats hauran de ser iguals al valor de l’obra a executar. En el supòsit que s’incrementés l’import de l’obra a executar, el prenedor de l’assegurança haurà d’incrementar, en la mateixa quantia, els capitals assegurats.

5.- En les condicions particulars d’aquesta pòlissa es farà constar que serà obligació del prenedor de l’assegurança comunicar a l’assegurador qualsevol modificació o variació que pugui haver o afectar el projecte constructiu.

6.- L’assegurança quedarà prorrogada durant el període establert de manteniment i/o conservació, amb les limitacions d’aplicació comunes a aquestes pròrrogues.

7.- L’assegurança de béns cobrirà la indemnització per danys i pèrdues materials ocorreguts a:

1. Treballs d’obra civil i instal·lacions (cost de material i de mà d’obra) realitzats i en curs de realització, inclosos abassegaments: 100% del valor de l’obra.
2. Despeses de desenrunament: 10% del valor de l’obra.
3. Mesures de l’Autoritat: 5% del valor de l’obra.
4. Hores extraordinàries i treballs urgents: 10% del valor de l’obra.
5. Honoraris professionals: 5% del valor de l’obra.
6. Actes de caire polític o social (vaga, motí, commoció civil i terrorisme): 15% del valor de l’obra.
7. Manteniment ampli: durant el període de garantia de les obres fixat en el contracte.
8. Béns preexistents: quan es precisi garantir-los.
9. REQUISITS ASSEGURANÇA DE RESPONSABILITAT CIVIL:

1.- L’assegurança de responsabilitat civil extracontractual cobrirà:

1. Responsabilitat Civil d’Explotació: Les indemnitzacions que l’assegurat hagués de satisfer a tercers com a civilment responsable per danys causats a aquests en les seves persones o béns, per acció o omissió, ja sigui aquesta responsabilitat directa o subsidiària, com a conseqüència d’accidents relacionats amb l’execució de l’obra, així

com qualsevol reclamació contra el CatSalut que tingui el seu origen en els propis treballs assegurats i de la que l’assegurat sigui responsable.

1. Responsabilitat Civil Patronal.
2. Responsabilitat Civil Creuada
3. Responsabilitat Civil Subsidiària de subcontractistes
4. Responsabilitat Civil per contaminació accidental
5. Responsabilitat Civil dels Tècnics i Titulats en plantilla de les empreses assegurades. Als efectes d’aquesta cobertura es consideraran inclosos els Tècnics de plantilla d’Infraestructures.cat que tinguin relació directa amb l’execució de les obres assegurades.
6. Responsabilitat Civil en Visites: inclou la responsabilitat civil dels assegurats derivada de l’organització de visites a les obres, ostentant tots els visitants acreditats la consideració de tercers, a efectes d’aquesta pòlissa.
7. Despeses de defensa Civil i Penal
8. Fiances judicials per cobriment de responsabilitats.
9. Alliberament de despeses

2.- La durada de la pòlissa serà fins l’acabament i recepció de l’obra adjudicada.

3.- Els límits de cobertura pel que fa a les garanties de Responsabilitat Civil d’Explotació i Patronal hauran de ser com a mínim els següents:

OBRA CIVIL

|  |  |  |  |
| --- | --- | --- | --- |
| Valor d’obra | Inferior a 1.000.000 € | De 1.000.001 € a15.000.000 € | Superior a15.000.0000 € |
| Capital assegurat | 1.000.000 € | 2.000.000 € | 5.000.000 € |

OBRA D’EDIFICACIÓ

|  |  |  |  |
| --- | --- | --- | --- |
| Valor d’obra | Inferior a300.000 € | De 300.001 € a4.000.000 € | Superior a4.000.0000 € |
| Capital assegurat | 300.000 €  | 1.200.000 € | 3.000.000 € |

En qualsevol cas, el sublímit per víctima no podrà ser inferior a 150.000 €

4.- La pòlissa de Responsabilitat Civil del Contractista serà acceptada sempre i quan compleixi amb tots els requisits indicats en el present apartat C i en l’apartat A.